సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
తెలుగు డిస్ట్రిబ్యూటర్లకు నిద్రపట్టనివ్వని 2.0
ఓవరాల్ గా కాలా కన్నా ముందే రోబో-2 విడుదల చేస్తామని రజనీకాంత్ చెప్పారు కానీ.. ఇంతకీ సినిమా ఎప్పుడు వస్తుందో మాత్రం రజనీ కూడా
TNN | Updated:
Nov 1, 2017, 03:21PM IST
2.0 విడుదల తేదీ ఎప్పుడు అంటే? అని రజనీకాంత్ ను అడిగితే &lsquo;కాలా&rsquo; కన్నా ముందే విడుదల అవుతుంది అని ఆయన సమాధానం ఇచ్చారు. మరి &lsquo;కాలా&rsquo; విడుదల తేదీ ఎప్పుడో ఎవరికీ క్లారిటీ లేదు. దీంతో రజనీకాంత్ &lsquo;రోబో-2&rsquo; ఎప్పుడు విడుదల అవుతుంది? అనేది మిస్టరీగానే ఉంది. ఈ సినిమా విడుదల తేదీ మూడు నెలల పాటు వాయిదా పడిందని ఇటీవల కొన్ని వార్తలు వచ్చాయి. అయితే ఈ విషయంలో సినిమా యూనిట్ స్పందిచనే లేదు. ఓవరాల్ గా కాలా కన్నా ముందే రోబో-2 విడుదల చేస్తామని రజనీకాంత్ చెప్పారు కానీ.. ఇంతకీ సినిమా ఎప్పుడు వస్తుందో మాత్రం రజనీ కూడా చెప్పలేకపోయారు.
బహుశా రజనీకాంత్ కు కూడా క్లారిటీ ఉందో లేదో అనుకోవాల్సి వస్తోంది పరిస్థితి చూస్తుంటే. ఇలాంటి నేపథ్యంలో ఈ సినిమాపై భారీ పెట్టుబడి పెడుతున్న వాళ్లకు టెన్షన్ మొదలైంది. ఇలా వాయిదాలు పడుతూ పోతే సినిమా పట్ల క్రేజ్ తగ్గుతుందేమో అనే భయం ఒకవైపు అయితే, ఈ సినిమాకు గానూ ఇప్పటికే చెల్లించిన అడ్వాన్స్ మొత్తాలు కూడా భారీగానే ఉండటంతో వడ్డీల భయం పట్టుకుంది.
2.0 తెలుగు వెర్షన్ రైట్స్ ను ఏకంగా ఎనభై కోట్ల రూపాయలకు కొనుగోలు చేసినట్టుగా తెలుస్తోంది. డబ్బింగ్ సినిమా విషయంలో ఇది రికార్డు స్థాయి మొత్తం. ఇందులో క కొంత మొత్తాన్ని అడ్వాన్స్ గా చెల్లించేశారట. ఇలాంటి నేపథ్యంలో విడుదల తేదీ విషయంలో ఏ మాత్రం స్పష్టత లేకపోవడంతో ఈ సినిమా హక్కులను కొన్న తెలుగు డిస్ట్రిబ్యూటర్లకు దడపుడుతోంది. ఏదో అల్లాటప్పా గా కాకుండా భారీ మొత్తం వెచ్చిస్తున్న నేపథ్యంలో టెన్షన్ తీవ్ర స్థాయికి చేరుతోంది.